section_heading: Austrougarska uprava
paragraph_text: Izgrađena je četvorogodišnja škola, zgrada žandarmerije, dućani, gostionica, dobili smo lokalne obrtnikee, krojača, frizera, obućara... Bačvari su pravili hrastove bačve za izvoz. Selo se naglo počelo razvijati i već je imalo oko 100 kuća. U selo doseljavaju školovani Hrvati iz unutrašnjosti BiH, te naseljenici iz drugih dijelova Austrugarske carevine: Česi, Slovaci, Mađari, Nijemci, Talijani i Hrvati iz Hrvatske. Selo je postalo mala Europa, u njemu se odvijao bogat kulturni život... Na kolodvoru je izgrađeno nekoliko zgrada za službenike i njihove obitelji. Prostor je popunjen urbanim sadržajima, drvoredima i (petrolejskim) uličnim osvjetljenjem. Naselje je dobilo i prvi park s klupama za odmor putnika namjernika. Kako su se tu ukrštali vlakovi, putnici su se u stankama osvježavali hladnom johovačkom vodom s novoizgrađene pumpe u centru parka. A poneki su okrjepljenje tražili u obližnjoj gostionici ili dućanu. Johovačke gospođe i frajle rado su provodile vrijeme šetajući alejom.